Luxair

D'Luxair (IATA-Code LG, ICAO-Code LGL), mam ganzen Numm Luxair, Société luxembourgeoise de navigation aérienne S.A.esou am Handelsregëster ënnert B4109 agedroen, ass eng lëtzebuergesch Fluchgesellschaft. Hir Heemechtsbasis ass de Fluchhafe Lëtzebuerg.

1948 gouf dLuxembourg Airlines Company gegrënnt an der Gesellschaft hiren éischte Fluch goung am Februar 1948 vu Lëtzebuerg op Paräis. D'Gesellschaft ass 1961 a Luxair - Société luxembourgeoise de navigation aérienne ëmgenannt ginn an 1962 huet déi nei Gesellschaft mat de Fluch-Operatiounen ugefaangen.

De Generaldirekter vun der Gesellschaft ass zanter dem 12. Mee 2020 de Gilles Feith deen déi Plaz vum Adrien Ney iwwerholl hat, wéi deen no 15 Joer un der Spëtzt vun der Luxair am Juni 2020 an d'Pensioun gaangen assGilles Feith am Verwaltungsrot als neie Generaldirekter genannt ginn rtl.lu 12.05.2020 17:11.

 Geschicht 
 D'Ufanksjoren (1948-1960) 
Um Enn vun den 1950er Jore gouf Lëtzebuerg, ee vun de Grënnungsstaate vun der Europäescher Gemeinschaft, zum (virleefege) Sëtz vu verschiddene wichtegen europäeschen Institutiounen ausgewielt. Déi Ëmstänn hunn eng ëmmer méi grouss Nofro no effikasse Loftverbindungen tëscht Lëtzebuerg an aneren europäeschen Haaptstied mat sech bruecht.

lénks|miniatur|D'Douglas DC-3 um Findel (ëm 1950)
Den 9. Januar 1948 gouf d'''Luxembourg Airlines Company (oder Société luxembourgeoise de navigation aérienne) gegrënnt. Den Haaptaktionär war mat 60 % d'Scottish Aviation an do dernieft de Lëtzebuerger Staat, d'BIL a verschidde Privatpersounen.

Den éischte Fluch vun der Gesellschaft ass den 3. Februar 1948 mat enger Douglas DC-3 (Immatrikulatioun LX-LAA) op Paräis-Le Bourget geflunn. Déi aner Destinatiounen, déi ugeflu goufen, waren Zürich, Frankfurt/Main a London.Braun, Serge. Passagierfluggesellschaften und ihre Flugzeuge: 1937-2017, S. 34

Uganks vun den 1950er Joren ass déi ekonomesch Lag méi schlecht ginn an d'Gesellschaft huet just nach den Handling gemaach. Scottish Aviation huet hir Participatioun un d'US-amerikanesch Firma Seaboard & Western verkaaft an et koumen doropshi Pläng op, fir Transatlantikflich duerchzeféieren. Well awer kee Loftfaart-Ofkommes bestoung, ass näischt aus de Pläng ginn. Luxembourg Airlines huet sech dunn eng Curtiss C-46 organiséiert déi s'u Seaboard & Western verlount huet. Mat där Maschinn goufe Gidder aus ganz Europa op Lëtzebuerg geflunn, sinn do an DC-4 Fligere vu Seaboard & Western ëmgelueden an dunn an Amerika transportéiert ginn.

 1960-1980 
miniatur|D'Fokker F27 (PH-NVP) als Prototyp am Fokker-Wierk (1956)
D'Gesellschaft ass den 21. Oktober 1961 a Luxair - Société luxembourgeoise de navigation aérienne ëmgenannt ginn an d'Kapital ass vu 6 op 20 Millioune Frang eropgesat ginn. Enn Mäerz 1962 huet d'Gesellschaft hiren éischte Fliger kritt – eng Fokker F-27 (PH-NVF) déi se bei der Fokker-Gesellschaft gelount huet – a se huet mat de Fluch-Operatiounen ugefaangen. Zur selwechter Zäit goufen dräi Fokker F-27 (LX-LGA, -LGB an -LGD) bestallt an déi éischt gouf de 7. Mee 1963 geliwwert; se gouf op den Numm „Prince Henri“ gedeeft. Déi zwou aner Maschinne goufen de 26. Februar 1965 (LX-LGB, „Prince Jean“) an am September 1967 (LX-LGD, „Princesse Margaretha“) geliwwert. Mat der leschtgenannter Maschinn sinn daagsiwwer Passagéier geflu ginn an nuets gouf Courrier transportéiert.idem, S. 35-39

1962 huet d'Luxair en éischten Accord mat der südafrikanescher Trek Airways ofgeschloss, wat méi spéit zu der Luxavia Joint Venture gefouert huet.

Nieft hiren dräi Fokker F-27 Friendship hat d'Gesellschaft tëscht Abrëll 1966 an Dezember 1968 nach eng Vickers Viscount (LX-LGC) gelount. D'Linn vu Lëtzebuerg op Nice gouf 1964 op Palma de Mallorca a méi spéit bis op Barcelona verlängertidem, S. 40. Mat der Zäit goufen déi Fligeren duerch Typpe vu Boeing an Embraer ersat.

lénks|miniatur|Der Luxair hir éischt Boeing LX-LGH „Prince Guillaume“ (1978)
Fir d'Vakanzeflich gouf 1968 LuxairTours an d'Liewe geruff.idem, S. 41

1970 war d'Luxair engersäits eng vun de Gesellschaften, déi d'Cargolux gegrënnt hunn an anersäits huet se hir éischten Jet, eng Aérospatiale Caravelle (LX-LGE) kritt. Zwee aner Fligere vun deem Typ koumen nach no (LX-LGF an LGG). Et gouf du méiglech op nei Destinatiounen (Tunis, Monastir, Roum, Ibiza, Dubrovnik, Teneriffa a Las Palmas) ze fléien.

1975 koum der Luxair hir Bordzäitschrëft Flydoscope fir d'éischt Kéier erausTrente ans de vie à bord, in Flydoscope Nr 1 2005, Säit 6-7.

Den 2. Dezember 1977 ass fir d'Luxair mam Kaf vun hirer éischter Boeing 737-200 Advanced eng nei Ära ugaangen. De Fliger krut d'Immatrikulatioun LX-LGH a gouf den 18. Dezember, vum deemolege Prënz Henri um Findel op den Numm „Prince Guillaume“ gedeeft. De selwechten Nomëtteg gouf d'Maschinn festlech mat Livesendung op RTL Télé Lëtzebuerg an de Linnendéngscht opgeholl an ass op Malaga geflunn. En zweete Fliger vum selwechten Typ koum den 30. Abrëll 1978 um Findel un a krut den Numm „Princesse Marie-Astrid“. Béid Fligeren haten eng Kapazitéit vun 120 Plazen a sinn haaptsächlech op d'Vakanzendestinatiounen am Mëttelmier, op d'Kanaresch Inselen an a Griicheland geflunn.Braun, Serge. idem, S. 44-46 Fir de Reseau kënnen ze vergréisseren, gouf vun 1988 bis 1992 eng zousätzlech Boeing 737-200 (LX-LGN) bei der belscher Sobelair gelountidem, S. 47.

 1980-2000 
Fir nei europäesch Stied an hire Reseau opzehuelen (Salzburg, Kopenhagen, Genève), huet d'Luxair zwou Occasiounsmaschinne vum Typ Fokker F-27 Friendship vun der papua-neuguineeëscher Air Niugini kaaft. Déi zwou Maschinne sinn den 23. Juni 1984 zu Lëtzebuerg gelant a kruten do d'Immatrikulatioun LX-LGJ an -LGK.idem, S. 52

Den 23. Mäerz 1978 gouf d'Filial Luxair Executive gegrënntënnert B15770 am Handelsregëster agedroen, eng S.A. déi sech mat enger Cessna Golde Eagle (LX-ETA) op Lofttaxi-Flich bannent Europa fir eng Geschäftsclientèle spezialiséiert huet.

Am Juni 1986 gouf eng aner S.A. gegrënnt, d'Luxair Commuter'ënnert B24745 am Handelsregëster agedroen, déi drop spezialiséiert war, fir Fligeren ze verlounen.
lénks|miniatur|D'Fokker 50 LX-LGB um Findel (1992)

1988 huet d'Luxair véier nei Fokker F-50 bestallt, fir déi al F-27 z'ersetzen. Déi zwou éischt goufen den 3. November (LX-LGC, „Prince Guillaume“) an de 6. Dezember 1989 (LX-LGD, „Prince Félix“) geliwwert, déi drëtt (LX-LGE, „Prince Louis“) ass den 30. Mäerz 1990 ukomm an déi lescht (LX-LGB) den 18. Juni 1991.Braun, Serge. idem, S. 60-62

Uganks vun den 1990er Jore goufen d'Boeing 737-200 mat méi engem grousse Modell, dem 737-400 (mat 165 Plazen) ersat. Déi éischt Maschinn (LX-LGF, „Château de Vianden“) ass den 21. Februar 1992 ukomm an déi zweet (LX-LGG, „Château de Bourscheid“) e gutt Joer méi spéit, de 27. Mäerz 1993. Se goufen allebéid op de Vakanzendestinatioune vu LuxairTours agesat. Zwou méi kleng Boeing-Maschinnen (737-500), mat 121 Plazen, huet d'Luxair vu Mäerz 1993 un agesat. Se hunn hiren Déngscht bis Dezember 2006 (LX-LGO) an August 2010 (LX-LGP) geleescht.idem, S. 65-69

Fir nees zousätzlech Destinatiounen am Programm kënnen opzehuelen, goufen am August 1995 zwou Boeing 737-500 geleaset (LX-LGR, „Château de Beaufort“ an LX-LGS „Château de Schengen“); se bloufe bis 2000 an der Luxair-Flott. Tëscht Mäerz 2001 an Abrëll 2005 war nach eng aner geleasete 737-500 fir d'Luxair ënnerwee (LX-LGN).
miniatur|D'Embraer ERJ-145EP „Eurojet“ (LX-LGT) ee Mount no hirer Ausliwwerung, zu Frankfurt (1998)

Vun Enn 1995 bis uganks 1999 huet d'Luxair hir Boeing 737-4C9 (LX-LGF) un déi belsch Sobelair verlount, wou se mat der LX-Immatrikulatioun awer a Sobelair-Faarwe geflunn ass.idem, S. 72

An der Mëtt vun den 1990er Jore goufe beim brasilianesche Constructeur Embraer am Ganzen 9 Jets vum Typ Embraer ERJ-145 mat 49 Sëtzplaze bestallt fir s'op den europäesche Kuerzstrecken anzesetzen. D'Luxair huet hinnen de Spëtznumm „Eurojet“ ginn. Et goufen deemno geliwwert: LX-LGT, „Princesse Alexandra“ de 25. August 1998 an LX-LGU „Prince Sébastien“ de 7. Oktober 1998. Duerno koumen noeneen: LX-LGV (22.04.1999), LX-LGW (20.05.1999), LX-LGX (26.06.1999), LX-LGY (30.03.2000), LX-LGZ (08.05.2000), LX-LGI (12.01.2001) an LX-LGJ (13.03.2001) déi alleguer net „gedeeft“ goufen.idem, S. 78-82
miniatur|D'Boeing 767 (OO-CTR) vun der Ansett Australia (2001), déi am Joer 1999 ënner City Bird fir d'Luxair geflunn ass
Am Fréijoer 1999 gouf mat Newark am New Jersey, eng nei Transatlantikstreck mat 4 Flich an der Woch an d'Streckennetz vun der nationaler Fluchgesellschaft opgeholl. Déi Decisioun koum zustanen, nodeems d'Icelandair hire Réckzuch vum Findel ugekënnegt hat. Op der Streck gouf eng Boeing 767-33AER (OO-CTR) agesat, déi bei der belscher City Bird gelount gouf. No 31 Woche war de Leasingskontrakt ofgelaf, an d'Linn tëscht Lëtzebuerg an New York ass mat engem Netto-Verloscht vu ronn 10,5 Mio Euro definitiv zougemaach ginn.idem, S. 76

 No 2000 
2005 huet d'Luxair sech zwou méi kleng Embraer (ERJ 135) mat 37 Plazen ugeschaaft, se kruten d'Immatrikulatiounen LX-LGK an -LGL. Déi leschtgenannt war iwwregens den 900. Embraer-Jet deen ausgeliwwert gouf.idem, S. 85 De 6. Mäerz 2005 war de leschte Fokker-Fluch fir d'Luxair (Lëtzebuerg - Saarbrécken - München an zeréck mat der LX-LGE).idem, S. 63.
lénks|miniatur|Déi fonkelnei Boeing 737-700 (LX-LGQ)

Als Ersatz fir déi zwou Boeing 737-400 déi verkaaft goufen (LX-LGF an -LGG), sinn dräi fuschnei Boeing 737-700 mat 141 Plazen an enger Autonomie vu 4.800 km ugeschaaft ginn. Se kruten all e Winglet (eng Verlängerung vum Flillek) fir manner Sprit ze verbrauchen. Se goufen de 17. Februar 2004 (LX-LGQ, „Château de Berg“), de 25. Mäerz 2004 (LX-LGR, „Château de Fischbach“) an déi lescht den 21. Januar 2005 (LX-LGS, „Château de Senningen“) geliwwert. Allen dräi waren s'op de LuxairTours Destinatiounen Egypten, Tierkei, Tunesien, Balearen a Kanaren am Asaz.idem, S. 89-91

Fir datt s'op kuerze Strecke méi rentabel fléie kéint, huet d'Luxair am Summer 2006 bei Bombardier (haut: De Havilland Canada) dräi modern Propellerfligeren vum Typ Q400 (Dash-8 genannt) bestallt. Déi éischt Maschinn (am „neien“ Luxair Layout) war d'LX-LGA, déi den 31. Mee 2007 um Findel gelant ass. Déi aner zwou Maschinne koumen de 16. Juni (LX-LGC) an de 5. September 2007 (LX-LGD) un. Se goufen op de Linne fir op Paräis, Frankfurt, Hamburg, Berlin, London, Mailand, Dublin, Kopenhagen, Stockholm, Wien a vereenzelt och fir op Palma agesat.idem, S. 92-94

Zanter 2009 ass d'Luxair Partner bei der Lufthansa hirem Miles & More-Programm.

Et goufen nach zousätzlech Q400 bestallt, dës Kéier vun der neier Generatioun (Q400NextGen), mat engem ugepassten Interieur a virun allem engem reduzéierte Spritverbrauch. Et waren dëst: LX-LGE (geliwwert den 19.12.2009), LX-LGF (04.02.2011), LX-LGG (28.08.2012), LX-LGH (04.10.2012), LX-LGM (18.11.2012) an LX-LGN (04.12.2012).idem, S. 96-98

Wéinst neien héije Verloschter war d'Luxair gezwongen, d'Zuel vun hire Fligeren an Destinatiounen 2011 ze reduzéieren. Déi zwou Embraer ERJ 135s goufen ausgemustert an d'Verbindunge mat Prag an Dublin goufen annuléiert.
miniatur|D'Boeing 737-800 vun der XL Airways Germany (D-AXLK) am Luxair-Look
Fir d'Summersaison 2012 huet d'Luxair eng Boeing 737-800 bei der XL Airways Germany gelount fir domat op Vakanzendestinatiounen ze fléien; si ass an de Luxair-Faarwen awer mat der däitscher Immatrikulatioun D-AXLK geflunn. An den dräi Summersaisonen duerno (2013, 2014 an 2015) gouf fir d'LuxairTours Destinatiounen eng gelount Boeing 737-800 (F-HJUL) vun der XL Airways France agesat.Braun, Serge. idem, S. 116-117

Der Luxair hir éischt eege Boeing 737-800 (LX-LGU) ass den 11. Dezember 2012 zu Lëtzebuerg gelant, déi zweet (LX-LGV) koum dunn den 22. Januar 2014 an déi drëtt (LX-LBA) de 25. Februar 2015. Am Hierscht vum selwechte Joer huet d'Luxair sech eng véiert eege Maschinn ugeschaaft, fir net all Joer nees missen e Fliger ze lounen. D'D-ABMZ vun der Air Berlin (déi do awer wéinst Ëmstrukturéiere vun der Flott ni am Asaz war) koum am Oktober 2015 op Lëtzebuerg a gouf ënnert LX-LBB registréiert.idem, S. 118-123

Tëscht 2014 an 2017 goufen nach follgend Bombardier Q400 geliwwert: LX-LQA (31.03.2014), LX-LQB (07.12.2015), LX-LQC (15.12.2015),LX-LQD (24.05.2016), LX-LQI (23.09.2016) an LX-LQJ (02.08.2017)idem, S. 100-102.

Den 21. Oktober 2015 huet Luxair mat der Fluchverbindung op Frankfurt opgehalen. De leschte Fliger, d'Embraer ERJ-145 LX-LGZ ass um 22:00 um Findel gelant. D'Fluchverbindung mat Frankfurt huet zanter dem 2. Abrëll 1962 bestanenEnde einer Luxair-Strecke: Letzter Aufruf nach Frankfurt op wort.lu vum 21. Oktober 2015.

Wärend der Covid-Pandemie huet d'Luxair Upassungen an der Zesummesetzung vun der Flott misse maachen. Wéinst der niddereger Demande a fir Käschten ze spuere goufen deemno verschidde Fligeren ofgeschaaft an zwou Boeing 737-8 geleaset fir méi flexibel op d'Demande kënnen ze reagéieren. Trotz der Pandemie goufe Commandë fir véier Boeing 737-7 a véier Embraer E195-E2 gemaach.

Luxair huet nach weiderhin an d'Moderniséierung vun hirer Flott investéiert a sou goufen 2023 zwou Boeing 737-8 geleaset, iwwerdeems eng Commande gemaach gouf fir véier Embraer E2 an aacht Boeing B737 vun der neier Generatioun, déi nom Enn vun 2025 solle geliwwert ginn. Nei am Streckeplang koumen d'Destinatioune Pescara, Ljubljana, Mailand Linate, Praia a La Palma bäi. Trotz de wirtschaftlechen Erausfuerderungen huet d'Luxair d'Geschäftsjoer 2023 mat engem konsolidéierten operative Benefice vu 6,7 Milliounen Euro ofgeschloss, eng däitlech Besserung géintiwwer der annerhallwer Millioun Euro am Joer virdrun.

De 15. Abrëll 2024 huet d'Luxair hire Geschäftsberäich vum Cargo Handling (assistance en escale en matière de cargo) un d'Firma Luxcargo Handling iwwerschriwwen, nodeems déi am Dezember 2023 eng vun den zwou Lizenzen fir de Gidderëmschlag am Lëtzebuerger Cargocenter vum Mobilitéitsministere zougestane krut.

 Gouvernance 

+Luxair GeneraldirekterenVu(n)BisCEO19611998Roger Sietzen19982005Jean-Donat Calmes20002005Christian Heinzmann20052020Adrien Ney2020Gilles Feith

+Luxair PresidentenVu(n)BisPresident CA19611981Gust Graas???19982001Roger Sietzen20012004Alain Georges20042012Marc Hoffmann20122019Paul Helminger2019Giovanni Giallombardo

 Aktionariat a Bedeelegungen 

D'Aktionäre vun der Luxair sinn:
 39,05 %: Lëtzebuerger Staat
 21,81 %: Spuerkeess
 13,14 %: BIL
 13,00 %: Delfin
 10,00 %: Luxair
 2,86 %: Luxair Finance
 0,14 %: Anerer
D'Luxair ass hirersäits u follgenden Entreprise bedeelegt:
 40,0 %: Luxfuel
 35,1 %: Cargolux Airlines International
 35,1 %: Master LeaseCo
 35,0 %: Euro Moselle Loisirs
 35,0 %: Objectif Lune

 Firmefaarf a Corporate Identity 
miniatur|Den alen…
miniatur|an den neie Logo mam Schrëftzuch

Déi éischt eege Fokker vun der Luxair (LX-LGA) déi am Mee 1963 geliwwert gouf, war wäiss mat donkelbloe Sträifen an engem donkelbloe Schwanz. 1964 gouf se op den Numm Prince Henri gedeeft an déi blo Faarf gouf iwwer d'ganz Längt, op der Héicht vun de Fënsteren, mat enger turquoiser Sträif ersat. Um Schwanz krut se och de ronnen, turquoise Logo mam stiliséierte Pabeierfliger. Vun ongeféier 1970 u gouf de Schwanz turquoise ugestrach, mat engem wäisse Logo drop. Vereenzelt (op der Boeing LX-OOO) war um turquoise Schwanz e wäisse Rondel mat engem schwaarze Logo dropBraun, Serge. idem, S. 46.

1987 ass de rout-wäiss-bloe Fändel vu Lëtzebuerg op d'Fligere gemoolt ginn, 1989 koum nach eng Schrëft fir den 150. Joresdag vun der Onofhängegkeet an 1990 den Europafändel derbäi.idem, S. 48

Am Joer 2003 huet d'Luxair sech eng nei Corporate Identity ginn andeems de Luxair-Schrëftzuch méi grouss gemaach gouf, zousätzlech „Luxembourg Airlines“ derbäikoum an och de Logo um Schwanz manner eckeg gemaach gouf. De Spëtznumm Eurojet'' fir d'Embraer ERJ-145 gouf einstweilen dropgeloossidem, S. 84.

De 7. Juni 2007 gouf den iwwerschaffte Layout virgestallt: de Schwanz ass vun do un an de Landesfaarwe rout-wäiss-blo ugestrach, de Firmennumm gëtt nees méi kleng geschriwwen a just den éischte Buschtaf ass eng Majuskel. Den éischte Fliger an den neie Faarwen, eng Bombardier Q400, ass awer schonn eng Woch virdrun, den 31. Mee 2007 um Findel gelant. Zënter datt den 2007er Layout am Gebrauch ass, huet kee Luxair-Fliger méi en „Dafnumm“idem, S. 113.

Vun 2020 u krute vereenzelt Fligeren e personaliséierten Design:
 LX-LQA an LX-LGU: zënter Okt. 2020 am Design vum Graffiti-Kënschtler Sumo
 LX-LGE: vun November 2020 bis Juni 2021: Schrëftzuch #LuxairStandsUp 
 LX-LQC: vu Juni 2021 bis Dezember 2022: Design „be pride, be Luxembourg“
 LX-LQJ: vu September 2022 bis Februar 2024: Design „Think Pink“ vun der Kënschtlerin Lisa Junius am Kader vun der Broschtkriibs-Sensibilisatioun
 LX-LBA: November 2021 bis … : Design „Esch 2022 - europäesch Kulturhaaptstad“ vun der Kënschtlerin Lynn Cosyn
 LX-LGV: speziellen Design vum Marco Weiten am Kader vum 60. Anniversaire vun der Luxair

Am Kader vun der Lëtzebuerger EU-Presidence 2015 kruten d'Fligeren den deementspriechende Schrëftzuch drop gepecht. 2016 war et „Global - Smart - Solid“ (Luxembourg for Finance) an 2017 „Let's make in Happen“ respektiv „Luxembourg - connecting you with financial expetise“Braun, Serge. idem, S. 102.

 Passagéierzuelen 
Am d'Joer 1977 huet d'Luxair 265.000 Passagéier gezielt.

2018 huet d'Luxair 2.132.426 an am Joer 2019 2.148.098 Passagéier transportéiert. Déi duerchschnëttlech Auslaaschtungsquot vun alle Flich louch bei 71,6 %. D'Flott war an deem Zäitraum am Ganzen 51.052 Stonne geflunn. Fir d'Luxair-Grupp hunn dat Joer ronn 2.800 Leit geschafft. D'Gesellschaft konnt sou um Enn vum Joresbilan e positiivt Netto-Resultat mat engem Total vun 9,458 Mio. Euro verbuchen.

Am Joer 2019 goufen 2.148.098 Passagéier op de Linnen- a Vakanzeflich vun der Luxair transportéiert"Ticker." d'Lëtzebuerger Land Nr.6, 8. Februar 2019, S.7.. 2020 gouf et wéinst der Covid-19-Pandemie en drastesche Réckgang. Am éischte Semester 2021 goufen 42 % manner Passagéier transportéiert wéi am Pandemie-Joer 2020. Vun 2022 u sinn d'Zuelen nees erop gaangen.

2023 huet d'Gesellschaft méi wéi 2,5 Millioune Passagéier transportéiert.

 Accidenter 
miniatur|D'Fokker 50 LX-LGB am Joer 1992 um Findel; de Fliger ass de 6. November 2002 erofgefall
Den 22. Dezember 1969 ass de Vol vu Frankfurt am Main bei der Landung um Findel vun der glëtscheger Pist ofkomm a schliisslech an enger Schnéiwick mat gebrachenem viischten Train un d'Hale komm. Glécklecherweis sinn d'Passagéier an d'Crew mam Schreck dovukomm, mä de Fliger, eng Vickers Viscount, LX-LGC, hat nëmmen nach SchrottwäertAviation Safety Network .
De 6. November 2002 um 10:05 koum et zu engem schlëmmen Accident. Eng Fokker 50, LX-LGB, déi vu Bern Berlin-Tempelhof koum, ass an engem décke Niwwel an engem Feld bei Nidderaanwen erofgefall wéi se kuerz virum Fluchhafe Lëtzebuerg ukomm ass. Bei deem Ongléck sinn 20 Mënschen ëmkomm, dorënner de Lëtzebuerger Moler Michel Majerus: nëmmen e franséische Passagéier an de Fluchkapitän hunn den Accident mat schwéiere Blessuren iwwerlieft.

Den 23. September 2003 um 08:40 ass eng Embraer ERJ-145 (LX-LGZ) um Luxair-Fluch LG8852, dee vu Wien koum, nom Opsetze riets Richtung Bireler Gronn vun der Pist 06 ofkomm an am Zonk hänke bliwwen; kee vun den 8 Passagéier ass blesséiert ginn.

miniatur|Nom Crash vum Fluch 9642
Den 30. September 2015 ass eng Bombardier Dash 8 Q400 mat der Kennung LX-LGH vum Fluch LG9562 beim Start vum Fluchhafe Saarbrécken verongléckt. D'Maschinn koum vun Hamburg a sollt no der plangméisseger Tëschelandung op Lëtzebuerg weiderfléien. Wärend dem Start koum et duerch e Feeler vun der KopilotinCo-Pilotin der Luxair für Bauchlandung verantwortlich op wort.lu vum 17. November 2015 zu engem Ofbroch vun der Startprozedur an de Fliger ass kuerz drop op der Startbunn opgeschloen a virugerëtscht bis e stoe bliwwen ass. Kee vun de 16 Passagéier an de 4 Membere vun der Crew gouf blesséiert, awer de Fliger war staark beschiedegtAbbruch in einer kritischen Phase op wort.lu vum 30. September 2015http://www.aerotelegraph.com/offene-fragen-bauchlandung-luxair-flughafen-saarbruecken.

 Flott vun der Luxair 

 Aktuell Flott 
+Registréiert Fligeren (Stand: August 2024)[A]Foto[B]Immatr. [C]Constructeur[D]Typ[E]Famill[F]Motoren[G]Plazen[H]Mëttel Vitess [km/h][I]Längt [m][J]Héicht [m][K]Spanwäit [m][L]Baujoer[M]Asaz Luxair[N]Bemierkung[O]Referenz
(fir d'Kolonnen L, M, N)center|105x110pxLX-LGE BombardierQ400 DHC-8-Q4022x Turboprop PWC PW150A7666732,838,3428,4212/200912/2009Opschrëft "#LuxairStandsUp" vun Nov. 2020 bis Jun. 2021center|105x110pxLX-LGF BombardierQ400 DHC-8-Q402NextGen2x Turboprop PWC PW150A7666732,838,3428,4211/201002/2011Opschrëft "Esch-sur-Sûre" zënter Jan. 2024center|105x110pxLX-LGG BombardierQ400 DHC-8-Q402NextGen2x Turboprop PWC PW150A7666732,838,3428,4206/201208/2012center|105x110pxLX-LGM BombardierQ400 DHC-8-Q402NextGen2x Turboprop PWC PW150A7666732,838,3428,4209/201212/2012center|105x110pxLX-LGN BombardierQ400 DHC-8-Q402NextGen2x Turboprop PWC PW150A7666732,838,3428,4209/201212/2012center|105x110pxLX-LQA BombardierQ400 DHC-8-Q402NextGen2x Turboprop PWC PW150A7666732,838,3428,4203/201403/2014speziellen Ustrach vum Graffiti-Kënschtler Sumo zënter Okt. 2020center|105x110pxLX-LQB BombardierQ400 DHC-8-Q402NextGen2x Turboprop PWC PW150A7666732,838,3428,4211/201512/2015zentréiert|105x105pxLX-LQC BombardierQ400 DHC-8-Q402NextGen2x Turboprop PWC PW150A7666732,838,3428,4212/201512/2015speziellen Ustrach "be pride, be Luxembourg" Jun. 2021 - Dez. 2022center|105x110pxLX-LQD BombardierQ400 DHC-8-Q402NextGen2x Turboprop PWC PW150A7666732,838,3428,4204/201605/2016center|105x110pxLX-LQI BombardierQ400 DHC-8-Q402NextGen2x Turboprop PWC PW150A7666732,838,3428,4209/201609/2016center|105x110pxLX-LQJ BombardierQ400 DHC-8-Q402NextGen2x Turboprop PWC PW150A7666732,838,3428,4207/201708/2017speziellen Ustrach (Sep. 2022 - Feb. 2024) "Think Pink" vun der Kënschtlerin Lisa Junius  
am Kader vun der Broschtkriibs Sensibilisatiouncenter|105x110pxLX-LBA Boeing737-800 B737-8C9 WIN2x CFMI 56-7BE18685339,5012,5835,7902/201502/2015speziellen Ustrach an de Faarwe vun der europäescher Kulturhaaptstad "ESCH 2022" am Nov.2021; nei Configuratioun "C12Y156" am Jan. 2022center|105x110pxLX-LBB Boeing737-800 B737-86J WIN2x CFMI 56-7BE18685339,5012,5835,7903/201510/2015virdrun: Air Berlin (D-ABMZ)zentréiert|105x105pxLX-LBK Boeing737 MAX 8 B737-82x CFMI LEAP-1B2718685339,4712,4535,9204/201809/2023virdrun: Air Italy (EI-GFY); viraussiichtlech bis Enn 2027 geleastzentréiert|105x105pxLX-LBL Boeing737 MAX 8 B737-82x CFMI LEAP-1B2718685339,4712,4535,9210/201806/2023virdrun: Air Italy (EI-GGL); viraussiichtlech bis Enn 2027 geleastcenter|105x110pxLX-LBR Boeing737-700 B737-7K2 WIN2x CFMI 56-7BE14185333,6012,5835,7907/200805/2019virdrun: KLM (PH-BGD)zentréiert|105x105pxLX-LBT Boeing737-700 B737-7K2 WIN2x CFMI 56-7BE14185333,6012,5835,7908/200805/2019virdrun: KLM (PH-BGE)center|105x110pxLX-LGQ Boeing737-700 B737-7C9 WIN2x CFMI 56-7BE14185333,6012,5835,7901/200402/2004center|105x110pxLX-LGS Boeing737-700 B737-7C9 WIN2x CFMI 56-7BE14185333,6012,5835,7901/200501/2005center|105x110pxLX-LGU Boeing737-800 B737-8C9 WIN2x CFMI 56-7BE18685339,5012,5835,7910/201212/2012speziellen Ustrach vum Graffiti-Kënschtler Sumocenter|105x110pxLX-LGV Boeing737-800 B737-8C9 WIN2x CFMI 56-7BE18685339,5012,5835,7901/201401/2014speziellen Ustrach am Kader vum 60. Anniversaire vun der Luxair

 Fligeren a Bestellung 
+Fligeren a Bestellung (Stand: August 2024)SymbolfotoBestallt OptiounConstructeurTypFamillMotorenPlazenMëttel Vitess [km/h]Bemierkungzentréiert|105x105px|Eng Boeing 737 Max-7 40Boeing737 MAX 72x CFMI LEAP-1B160853zentréiert|105x105px|Eng Boeing 737 MAX 8 vun der Ryanair 42Boeing737 MAX 82x CFMI LEAP-1B1868532 Optioune sinn den 28. Abrëll 2023 confirméiert ginn a solle bis Enn 2027 ausgeliwwert ginnzentréiert|105x105px|Eng Boeing 737 MAX 10 22Boeing737 MAX 102x CFMI LEAP-1B213853zentréiert|105x105px|Eng Embraer 195-E2 vun der Helvetic63Embraer ERJ 190-400E195-E2 Pratt & Whitney PW1900G1368732 Optioune sinn de 17. Dezember 2024 confirméiert ginn a solle vu 2026 ausgeliwwert ginn

 Fréier Fligeren 
+Historesch Flott (Stand: August 2024)FotoImmatr.Constructeur / TypVu(n)BisDuernoBemierkungzentréiert|105x105pxLX-LAADouglas DC-31948Echternachcenter|105x110pxLX-LABDouglas DC-3Esch-Alzettecenter|105x110pxLX-LAACurtiss C-46zentréiert|105x105pxLX-LGAFokker F-27 Friendship07.05.1963Prince Henrizentréiert|105x105pxLX-LGBFokker F-27 Friendship26.02.1965Prince Jeanzentréiert|105x105px LX-LGCVickers ViscountAbr. 1966Dez. 1966gelount vun Hawker Siddeley Aviationzentréiert|105x105pxLX-LGDFokker F-27 FriendshipSep. 1967Princesse Margarethazentréiert|105x105pxLX-LGESud Aviation CaravelleMäe. 1970zentréiert|105x105pxLX-LGFSud Aviation Caravelle1972zentréiert|105x105pxLX-LGGSud Aviation Caravelle1972zentréiert|105x105pxLX-LGHBoeing 737-2C9(A)02.12.197705.03.1993RA-73000 Transaero AirlinesPrince Guillaumezentréiert|105x105pxLX-LGIBoeing 737-2C9(A)20.04.197805.03.1993RA73001 Transaero AirlinesPrincesse Marie Astridzentréiert|105x105pxZS-SPABoeing 747SP-44Okt.80Jan.81ZS-SPA South African Airwaysgeleaset vun: South African Airwayszentréiert|105x105pxZS-SPFBoeing 747SP-44Okt.80Dez.80ZS-SPF South African Airwaysgeleaset vun: South African Airwayszentréiert|105x105pxLX-LGPAirbus A300B4-20319.12.198420.12.1987ZS-SDI South African Airwayszentréiert|105x105pxLX-OOOBoeing 737-229(A)Jan.851 Mar 1985OO-SBS Sobelairgeleaset vun: Sobelair wärend d'Boeingen LX-LGH an -LGI noeneen a Revisioun warenzentréiert|105x105pxLX-LGXBoeing 747SP-4401.11.1987Apr.94ZS-SPB South African Airwaysgeleaset vun: South African Airwayszentréiert|105x105pxLX-LGNBoeing 737-229(A)04.01.198801.03.1992OO-SDA Sobelair (virdrun an duerno)geleaset vun: Sabenazentréiert|105x105pxLX-LGCFokker 50 (F27 Mark 050)03.11.1989Mär.05SE-LJG Skyways ExpressPrince Guillaumezentréiert|105x105pxLX-LGDFokker 50 (F27 Mark 050)06.12.1989Feb.05SE-LJH Skyways ExpressPrince Félixzentréiert|105x105pxLX-LGEFokker 50 (F27 Mark 050)30.03.199006.03.2005SE-LJI AmapolaPrince Louiszentréiert|105x105pxLX-LGBFokker 50 (F27 Mark 050)18.06.199106.11.2002bei Nidderaanwen erofgefall an ofgeschriwwenzentréiert|105x105pxLX-LGOBoeing 737-5C908.01.199307.12.2006un déi jordanesch Charterfluchgesellschaft Jordan Aviation verkaaft, déi en am Mäerz 2007 un d'Alexandria Airlines op Alexandria an Egypte weidergereecht huet. D'Immatrikulatioun war fir d'éischt JY-JA1 an duerno SU-KHM ginnChâteau de Clervauxzentréiert|105x105pxLX-LGPBoeing 737-5C916.03.1993Feb.10den 23. August 2010 op MST (Maastricht) geflunn, wou en d'Lackéierung vun der Georgian International Airlines aus Georgien, krut an als 4L-AJA nei immatrikuléiert ginn ass.Château de Bourglinster zentréiert|105x105pxLX-LGRBoeing 737-52818.08.199516.06.2000G-GFFE British Airwaysgeleasetzentréiert|105x105pxLX-LGSBoeing 737-52815.09.199505.10.2000G-GFFI British AirwaysChâteau de Schengen, geleaset zentréiert|105x105pxLX-LGKEmbraer EMB-120ER BrasiliaApr.97Mär.99LX-LGK Regional Airlineszentréiert|105x105pxLX-LGLEmbraer EMB-120ER BrasiliaApr.9730.09.1998LX-LGL Flandre Airzentréiert|105x105pxLX-LGMEmbraer EMB-120ER BrasiliaApr.9731.10.1998LX-LGM Flandre Airzentréiert|105x105pxLX-LGTEmbraer ERJ-145EP25.08.199802.10.20013C-QQH Ecuato Guineana de Aviacionzentréiert|105x105pxLX-LGUEmbraer ERJ-145EP07.10.199810.10.2007N500DE JSS - Jet Sales of StuartPrince Sébastienzentréiert|105x105pxLX-LGXEmbraer ERJ-145LU23.01.199919.10.2016F-HRAV Regourd Aviation (2017-2019), F-HRAV Amelia International (2019-)  zentréiert|105x105pxLX-LGFBoeing 737-4C904.03.1999Mai.04LX-LGF Blue Panorama Airlineszentréiert|105x105pxLX-LGGBoeing 737-4C922.03.199915.07.2004EI-DGM Blue Panorama Airlineszentréiert|105x105pxLX-LGVEmbraer ERJ-145LU22.04.199921.03.2007N138DE Champion Air, fir d'US Motorsportecurie Dale Earnhardtairliners.net zentréiert|105x105pxLX-LGWEmbraer ERJ-145LU20.05.199930.10.2015S5-ACJ Aero4M (2016-2019), S5-ACJ Amelia International (2019-) zentréiert|105x105pxLX-LGYEmbraer ERJ-145LU30.03.200016.08.2015ZS-BBD Solenta Aviationzentréiert|105x105pxLX-LGZEmbraer ERJ-145LU08.05.200021.10.2016F-HRAM Regourd Aviation (2017-2019), F-HRAM Amelia International (2019-)zentréiert|105x105pxLX-LGIEmbraer ERJ-145LU12.01.200131.01.2016F-HRGD Regourd Aviationzentréiert|105x105pxLX-LGJEmbraer ERJ-145LU13.03.200101.07.2015ZS-BBC Solenta Aviationzentréiert|105x105pxLX-LGNBoeing 737-59D23.03.200108.04.2005OK-WGD Czech Airlines (CSA). D'CSA huet en dunn am Juni 2008 un déi russesch Aeroflot-Nord, déi neierdéngs Nordavia heescht weiderverkaaft (VP-BKP).geleasetzentréiert|105x105pxLX-LGRBoeing 737-7C9(WL)17.03.200411.06.2014verschrottzentréiert|105x105pxLX-LGKEmbraer ERJ-135LR28.01.2005Aug.11F-HTOP Regourd Aviationzentréiert|105x105pxLX-LGLEmbraer ERJ-135LR28.02.200509.01.2012F-WTAH (onbekannt)zentréiert|105x105pxLX-LGABombardier DHC-8-402Q Dash 828.05.200701.01.2013VP-BOS Yakutia Airlineszentréiert|105x105pxLX-LGCBombardier DHC-8-402Q Dash 819.06.200722.09.2012VP-BKD Yakutia Airlineszentréiert|105x105pxLX-LGDBombardier DHC-8-402Q Dash 804.09.200715.04.2013VP-BNU Yakutia Airlineszentréiert|105x105pxLX-LGTBoeing 737-8K5(WL)24.11.200906.01.2013EI-RUH Transaero Airlines, (2013-2015), G-DRTE Jet2.com (2018-) zentréiert|105x105pxD-AXLKBoeing 737-86J(WL)28.03.201212.11.2012D-AXLK XL Airways Germanygeleaset vun: XL Airways Germanyzentréiert|105x105pxLX-LGHBombardier DHC-8-402Q Dash 804.10.201230.09.2015amortiséiertzentréiert|105x105pxF-HJULBoeing 737-8Q8(WL)02.04.201509.11.2015F-HJUL XL Airways France (2015-2016), HL8086 T'way Airlines (2016-)  Am Summer 2013, 2014 an 2015 geleaset vun: XL Airways Francezentréiert|105x105pxS5-AAZBombardier CRJ-701ER (CL-600-2C10)01.01.201820.09.2019S5-AAZ Adria Airwaysgeleaset vun: Adria Airwayszentréiert|105x105pxD-ACJJEmbraer ERJ-190LR (ERJ-190-100 LR)12.05.202206.11.2023D-ACJJ German Airwaysgeleaset vun: German Airwayszentréiert|105x105pxD-AJHWEmbraer ERJ-190LR (ERJ-190-100 LR)26.03.202307.11.2023D-AJHW German Airwaysgeleaset vun: German Airways
Do dernieft huet d'Luxair ënner anerem follgend Fligeraarte benotzt:
Boeing 707-344B/C
Boeing 767-300ER
Douglas DC-4
Fairchild Swearingen Metro
 Lockheed L-1649A Starliner

Biller

 Literatur 
 Braun, Serge. Flughafen | Aéroport | Airport Findel – Passagierfluggesellschaften und ihre Flugzeuge: 1937-2017 | Compagnies aériennes et leurs avions: 1937-2017 | Passenger airlines and their planes: 1937-2017. Luxembourg, 2017. Print.  ISBN 978-99959-934-3-6

 Um Spaweck  

 D'Internetsäit vun der Luxair
 Joresvergläichszuele vun der Luxair

Kategorie:Lëtzebuergesch Fluchgesellschaften